ჟორჟ სადული
ჟორჟ სადული (ფრანგ. Georges Sadoul; დ. 4 თებერვალი, 1904, ნანსი, საფრანგეთი — გ. 13 ოქტომბერი, 1967, პარიზი, საფრანგეთი) — ფრანგი ისტორიკოსი, თეორეტიკოსი და კინოკრიტიკოსი. დაიწყო როგორც სიურრეალისტმა. 1932 წელს გაწევრიანდა საფრანგეთის კომუნისტურ პარტიაში. მონაწილეობდა წინააღმდეგობის მოძრაობაში. თანამშრომლობდა იატაკქვეშა გაზეთ „ლეტრ ფრანზესში“ (იქ მუშაობდა მეორე მსოფლიო ომის შემდეგაც). სტატიებს აქვეყნებდა „იუმანიტეში“ და სხვ. ხელმძღვანელობდა საფრანგეთის ფილმოთეკას. უმაღლესი კინოგანათლებისა და ფილმოლოგიის ინსტიტუტების პროფესორი. ხელოვნებათმცოდნეობის მეცნიერებათა დოქტორი. ჟორჟ სადულმა შექმნა არაერთი მნიშვნელოვანი ნაშრომი კინემატოგრაფიის საკითხზე, მათ შორის აღსანიშნავია: „მსოფლიო კინოს ისტორია“, „კინოხელოვნების ისტორია“ და სხვა.